पहले इस टनल का निर्माण पीपीपी मोड के तहत होना था। लेकिन साल 2013 में पांच बार बोली के बाद भी जब कोई भी कंपनी सामने नहीं आई तो फिर एक कंपनी को इसके निर्माण की जिम्‍मेदारी सौंपी गई। इस टनल के प्रोजेक्‍ट को अक्‍टूबर 2013 में मंजूरी दी गई थी। मई 2017 में चार प्राइवेट कंपनियों की ओर से इसमें रूचि दिखाई गई। एलएंडटी, आईएलएफसी, जेपी इंफोटेक और रिलायंस इंफ्रा ने इस प्रोजेक्‍ट में रूचि दिखाई थी। जून 2017 में कॉन्‍ट्रैक्‍ट दिए गए और अगस्‍त 2017 में निर्माण कार्य शुरू होना था। इस टनल को आईएलएंडएफएस की ओर से निर्मित किया जा रहा है। इसके निर्माण में करीब सात वर्ष का समय लगेगा।